มันนี่ทูเดย์
กสิกรไทยปิดระบบชั่วคราว&nbsp;&nbsp;
8 ต.ค. 2559

กสิกรไทยปิดระบบชั่วคราว   
ธนาคารกสิกรไทยจะปิดระบบคอมพิวเตอร์เพื่อเพิ่มประสิทธิภาพในการให้บริการรองรับปริมาณธุรกรรมที่เพิ่มขึ้นอย่างต่อเนื่องในช่วงเวลา 02.30-06.30 น. ของวันอาทิตย์ที่ 23 ต.ค. 2559 (คืนวันที่ 22 ต.ค.) ซึ่งจะส่งผลให้ลูกค้าของธนาคารไม่สามารถใช้บริการบางประเภทในช่วงเวลาดังกล่าว ได้แก่ บัตรเอทีเอ็ม/บัตรเดบิตกสิกรไทย บัญชีเงินฝากกสิกรไทย บัตรเครดิต/บัตรสินเชื่อเงินสดทันใจ (K-Express Cash) เพื่อใช้ในการเบิกถอนเงินสด และบริการ K-Cyber Banking/บริการ K-Mobile Banking PLUS สอบถามเพิ่มเติมที่ 02-888-8888 ตลอด 24 ชั่วโมง
ผู้จัดการ บตท. คนใหม่
รายงานข่าวจากคณะกรรมการ บรรษัทตลาดรองสินเชื่อที่อยู่อาศัย (บตท.) มีมติแต่งตั้ง นางวสุกานต์ วิศาลสวัสดิ์ ดำรงตำแหน่งกรรมการและผู้จัดการ บตท. มีผลตั้งแต่วันที่ 1 ต.ค. 2559 เป็นต้นไป ทั้งนี้ นางวสุกานต์ มีประสบการณ์ด้านการบริหารหน่วยงานหลายแห่ง อาทิ รองกรรมการผู้อำนวยการใหญ่ สายการเงินและการบัญชี บริษัท การบินไทย ประธานเจ้าหน้าที่บริหารสายงานการเงิน บริษัท เอสเอฟ คอร์ปอเรชั่น นอกจากนี้ยังเคยดำรงตำแหน่งกรรมการบริษัท กรุงไทยแอกซ่า ประกันชีวิต  และบริษัทอื่นอีกหลายแห่ง รวมทั้งบริษัทจดทะเบียนในตลาดหลักทรัพย์แห่งประเทศไทย